S-4935/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur S-kk-þgf F-kk-þgf A-kk-þgf, kt. [...], [...], fyrir eftirtalin umferðarlagabrot með því að hafa:1. Miðvikudaginn 22. júní 2022 ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 18 ng/ml) um Skeifuna í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 12. september 2022 ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 20 ng/ml, kókaín 170 ng/ml og tetrahýdrókannabínól 25 ng/ml) um Suðurhóla við Lóuhóla í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 23. nóvember 2022 ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 1,12 ‰ og amfetamín 70 ng/ml) um Nýbýlaveg við Serrano í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Þriðjudaginn 4. apríl 2023 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 0,68 ‰) um Lönguhlíð við Úthlíð í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Sunnudaginn 7. maí 2023, ekið bifreiðinni [...] sviptur ökurétti um Fífuhvammsveg við Dalveg í Kópavogi, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Fimmtudaginn 8. júní 2023, ekið bifreiðinni [...] sviptur ökurétti um Suðurlandsveg við Ingólfsfjall í Sveitarfélaginu Ölfusi, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 31. ágúst 2023, gekkst ákærði undir greiðslu sektar og sviptingar ökuréttar í 12 mánuði með lögreglustjórasátt [...]2019 fyrir ölvunarakstur, akstur undir áhrifum ávana- og fíkniefna og akstur án þess að hafa endurnýjað ökuskírteini. Þá gekkst ákærði undir greiðslu sekta og sviptingu ökuréttar í samtals 42 mánuði með tveimur lögreglustjórasáttum [...]2022 fyrir ölvunarakstur, akstur undir áhrifum ávana- og fíkniefna og akstur án gildra ökuréttinda.

Brot ákærða samkvæmt ákæruliðum 1 og 2 voru framin fyrir undirritun lögreglustjórasátta frá [...] 2022 og verður ákærða því dæmdur hegningarauki vegna þeirra brota nú. Við ákvörðun refsingar í máli þessu verður því lagt til grundvallar að ákærði hafi í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um ölvunarakstur og akstur undir áhrifum ávana- og fíkniefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 3 mánaðafangelsi.

Með vísan til sakaferils ákærða þykir ekki efni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti ævilangt frá birtingu dómsins að telja.

Ákærði greiði 432.520 krónur í sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, S-kk-nf F-kk-nf A-kk-nf, sæti fangelsi í 3 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 432.520 krónurí sakarkostnað.

B-kvk-nf K-kvk-nf